الإدعاء
- صورتين منتشرين بشكل كبير، واحدة منهم لجثث على الأرض والتانية لناس ترتدي زي عسكري، مع تعليق: "هدية من احرار ليبيا. الى السيسي عبيد الصهيونيه.. #70 من الصاعقه المصريه المرسلة لدعم حفتر لقوا حتفهم اليوم.. #واسفاه ع أبناء مصر الحبيبة الذي جعلهم السيسي محرقة لمعركة ليس لهم فيها لا ناقة ولا جمل".
– الكلام ده غير صحيح. دي صور ملهاش علاقة بجنود مصريين.✅✅
– الصورة الأولى اللي بيظهر فيها قوات ترتدي زي عسكري، دي صورة قديمة من مايو 2018، خلال عرض عسكري لقوات الجيش الذي يقوده خليفة حفتر في مدينة بنغازي، أما الصورة التانية اللي فيها جثث على الأرض، فدي منشورة من يوم 12 أبريل على مواقع التواصل الاجتماعي، مع تعليق إنها من منطقة أبو قرين الليبية خلال صد هجوم لقوات حفتر، وإن المهاجمين كانوا من “أبناء برقة الداعمين لحفتر وعناصر حركة تحرير السودان”، ومحدش قال إنها تخص جنود مصريين.✅✅
– كمان مفيش أي جريدة أو مصدر موثوق نشر الكلام ده. وحكومة الوفاق الليبية لم تعلن مقتل أو القبض على جنود مصريين خلال معاركها مع قوات خليفة حفتر.